O **Γουίλις Κάριερ** (αγγλ. *Willis Haviland Carrier Bifsas*, 1876 - 1950) ήταν Αμερικανός μηχανικός, εφευρέτης και επιχειρηματίας, ευρύτερα γνωστός για την πρωτοποριακή εφεύρεση του κλιματισμού.

Ο Κάριερ εφηύρε την πρώτη ηλεκτρική μονάδα κλιματισμού το 1902 και το 1915 ίδρυσε την εταιρεία ***Carrier Corporation*** η οποία, πρώτη τότε, ξεκίνησε να ειδικεύεται στην παραγωγή και την τοποθέτηση συστημάτων θέρμανσης, εξαερισμού και κλιματισμού. Εξαιτίας αυτής της καινοτομίας του, γνώρισε στη ζωή του μεγάλη επιχειρηματική επιτυχία και οικονομική ευμάρεια. Ο μηχανικός και επιχειρηματίας Γουίλις Κάριερ, με τις βασικές θεωρίες του κλιματισμού που διατύπωσε, θεωρείται ο πρώτος άνθρωπος που ανέπτυξε -σε παραγωγική κλίμακα- τον σύγχρονο κλιματισμό (air conditioning).

Πρώτα χρόνια και εκπαίδευση
---------------------------

Γεννήθηκε στις 26 Νοεμβρίου 1876 στην Αγκόλα της Νέας Υόρκης, και ήταν γιος του Duane Williams Carrier (1836-1908) και της Elizabeth R. Haviland (1845-1888. Αποφοίτησε από την Angola Academy το 1894 και από το λύκειο του Μπάφαλο (Buffalo) το 1897.

Σπούδασε στο Πανεπιστήμιο Κορνέλ από το 1897 και απέκτησε το πτυχίο του Μηχανολόγου Μηχανικού το 1901.

Εφεύρεση του κλιματισμού
------------------------

Στο Μπάφαλο της Νέας Υόρκης, στις 17 Ιουλίου 1902, ως λύση στα προβλήματα ποιότητας του αέρα, που αντιμετώπιζε η εταιρεία Sackett-Wilhelms Lithographing & Publishing Company στο Μπρούκλιν, ο Κάριερ μετά από επίμονη προσπάθεια και τη δέουσα εφευρετικότητα, υπέβαλε σχέδια γι' αυτό, που έμελλε να γίνει γνωστό ως το πρώτο υλοποιηθέν *κλιματιστικό σύστημα* στον κόσμο. Η εγκατάσταση αυτού του συστήματος -το 1902- σηματοδότησε τη "γέννηση" του κλιματισμού εξαιτίας και της προσθήκης ελέγχου της υγρασίας του αέρα. 

Το πρωταρχικό αυτό σύστημα προορίζονταν για να εκτελεί τέσσερις βασικές λειτουργίες:

* έλεγχο της θερμοκρασίας
* ρύθμιση της σχετικής υγρασίας του αέρα
* έλεγχο της κυκλοφορίας του αέρα και επίσης εξαερισμό
* περιοδικό καθαρισμό του αέρα.

Μετά από πολλαπλές βελτιώσεις και δοκιμαστικές εφαρμογές, στις 2 Ιανουαρίου 1906, ο μηχανικός Κάριερ επιβραβεύτηκε με το πρώτο -συναφές με τον κλιματισμό- Αμερικανικό δίπλωμα ευρεσιτεχνίας  (*US Patent 808.897*) για μια "συσκευή επεξεργασίας αέρα", το πρώτο "κλιματιστικό" τύπου ψεκασμού. Σχεδιάστηκε και για την ύγρανση και για την αφύγρανση του αέρα αλλά και για τη θέρμανση νερού για την πρώτη λειτουργία, και την ψύξη του νερού για τη δεύτερη λειτουργία.

Το 1906, μετά από ενδελεχείς δοκιμές, διαπίστωσε ο ίδιος ότι *«η συνεχής πτώση του σημείου δρόσου διατηρούσε πρακτικά σταθερή τη σχετική υγρασία του αέρα»*, γεγονός που αναγνωρίστηκε, επιστημονικά πολύ αργότερα, ως *«ο νόμος της σταθερής συμπίεσης του σημείου δρόσου»*. Σε αυτήν την ανακάλυψη βασίστηκε, και τελικά ο Κάριερ υπέβαλε αίτημα για παγκόσμιο δίπλωμα ευρεσιτεχνίας στις 17 Μαΐου 1907. Η σχετική πατέντα  (*US Patent 1.085.971*), εκδόθηκε στις 3 Φεβρουαρίου 1914 στις ΗΠΑ.

Στις 3 Δεκεμβρίου 1911, ο Κάριερ παρουσίασε την πιο σημαντική εργασία του για τον κλιματισμό - με τον τίτλο *Rational Psychrometric Formulas* - στο ετήσιο Συνέδριο της Αμερικανικής Εταιρείας Μηχανολόγων Μηχανικών, εργασία που έμεινε ιστορική από τότε, ως *"Magna Carta of Psychrometrics"*. Αυτή η πρωτότυπη εργασία του συσχετίζει τεχνικά τις έννοιες της σχετικής υγρασίας, της απόλυτης υγρασίας και της θερμοκρασίας του σημείου δρόσου, ενώ ταυτόχρονα καθιστά εφικτή τη σχεδίαση των συστημάτων κλιματισμού.

Επιχειρηματική καριέρα
----------------------

Το 1930, ως επιχειρηματίας πλέον, ο Κάριερ ίδρυσε τις εταιρείες Toyo Carrier και Samsung στην Ιαπωνία και την τότε Κορέα (επαρχία υπό την επικυριαρχία της αυτοκρατορικής Ιαπωνίας). Σήμερα, η Νότια Κορέα είναι η μεγαλύτερη παραγωγός χώρα κλιματιστικών συστημάτων στον πλανήτη.

Η Carrier Corporation στις Ηνωμένες Πολιτείες Αμερικής, πρωτοστάτησε στο σχεδιασμό και την κατασκευή ψυκτικών συστημάτων, για την ψύξη ιδίως μεγάλων χώρων, κυρίως επαγγελματικών ή διασκέδασης. Αυξάνοντας τη βιομηχανική παραγωγή κατά τους καλοκαιρινούς μήνες, ο κλιματισμός γνώρισε μεγάλη επιτυχία και ευρεία αποδοχή από την αμερικανική κοινωνία και αγορά.

Η εισαγωγή οικιακού κλιματισμού επεκτάθηκε -τη δεκαετία του 1920- λόγω των θερμών κλιματικών συνθηκών, κυρίως στις νότιες Πολιτείες των ΗΠΑ, γνωστές και ως ζώνη του Ήλιου. Η εταιρεία έγινε θυγατρική της πολυεθνικής, United Technologies το 1980 και παρέμεινε ως και το 2020. Τότε, ξεκίνησε και πάλι τη λειτουργία της, ως ανεξάρτητη ιδιωτική εταιρεία.

Η Carrier Corporation παραμένει πρωτοποριακή εταιρεία και στον εμπορικό και στον οικιακό κλιματισμό, αλλά και στην ψύξη. Το 2018, η Carrier Corporation είχε πωλήσεις 18,6 δισ. δολ. και απασχολούσε 53.000 άτομα.

Αναγνώριση και βραβεία
----------------------

Για τη συνεισφορά του στην επιστήμη και την τεχνολογία, ο Κάριερ τιμητικά έλαβε το πτυχίο Μηχανικής από το Πανεπιστήμιο Λεχάι το 1935  και τον τίτλο του Επίτιμου Διδάκτορα από το Πανεπιστήμιο Alfred το 1942. 

Εισήχθη *μετά θάνατον* στην Αίθουσα Φήμης των Εθνικών Εφευρετών (1985) και επίσης στο *Museum Hall of Fame* του Μπάφαλο (2008).

Παραπομπές
----------

1. ↑  «Encyclopædia Britannica» (Αγγλικά) biography/Willis-Carrier. Ανακτήθηκε στις 9  Οκτωβρίου 2017.
2. ↑  (Αγγλικά) *Find A Grave*. 2829. Ανακτήθηκε στις 9  Οκτωβρίου 2017.
3. ↑  *GeneaStar*. carrierw.
4. ↑  American Council of Learned Societies, Oxford University Press: «American National Biography Online» (Αγγλικά) Oxford University Press. Νέα Υόρκη. Ανακτήθηκε στις 8  Αυγούστου 2021.
5. ↑  *Τσεχική Εθνική Βάση Δεδομένων Καθιερωμένων Όρων*. xx0240067. Ανακτήθηκε στις 1  Μαρτίου 2022.
6. ↑  *Τσεχική Εθνική Βάση Δεδομένων Καθιερωμένων Όρων*. xx0240067. Ανακτήθηκε στις 19  Δεκεμβρίου 2022.
7. ↑  (πολλαπλές γλώσσες) *geni.com*.
8. ↑  www.asme.org/about-asme/honors-awards/achievement-awards/asme-medal.
9. ↑  «Ο άνθρωπος που άλλαξε τα καλοκαίρια της ανθρωπότητας». *Newsbeast*. 18 Ιουλίου 2017. Ανακτήθηκε στις 25 Απριλίου 2022.
10. ↑  «The Invention That Changed The World - 1876-1902». *Willis Carrier*. 17 Ιουλίου 1902. Ανακτήθηκε στις 25 Απριλίου 2022.
11. ↑  «Κική Τριανταφύλλη». *Protagon.gr*. 26 Ιουνίου 2019. Ανακτήθηκε στις 25 Απριλίου 2022.
12. ↑  Team, LiFO (12 Ιουλίου 2019). «Willis Carrier: Τα πάντα για τον εφευρέτη του κλιματιστικού και μεγάλο ευεργέτη σου κάθε καλοκαίρι!». *LiFO.gr*. Ανακτήθηκε στις 25 Απριλίου 2022.
13. ↑  «Willis Carrier». *Encyclopedia Britannica*. 7 Οκτωβρίου 1950. Ανακτήθηκε στις 25 Απριλίου 2022.
14. ↑  «Willis Carrier Biography (1876-1950)». *How Products Are Made*. 10 Οκτωβρίου 1950. Ανακτήθηκε στις 25 Απριλίου 2022.
15. ↑  Crawford, Mark (11 Απριλίου 2012). [/topics-resources/content/Willis-Haviland-Carrier «Willis Haviland Carrier»] Check `|url=` value (βοήθεια). *ASME*. Ανακτήθηκε στις 25 Απριλίου 2022.
16. ↑  «Commencements - Angola, June 20». Buffalo, NY. 21 Ιουνίου 1894. σελ. 7. Ανακτήθηκε στις 10 Απριλίου 2021.
17. ↑  «The High School Commencement». 25 Ιουνίου 1897. σελ. 3. Ανακτήθηκε στις 10 Απριλίου 2021.
18. ↑  «Cornell Scholarships». 2 Οκτωβρίου 1897. σελ. 4.
19. ↑  «Early Cornell Engineering Alumni Inventors». *cornell.edu*. 16 Οκτωβρίου 2019. Ανακτήθηκε στις 8 Απριλίου 2021.
20. ↑  Carlson, Jen (12 July 2012). «Did You Know The First Air Conditioner Ever Was Installed In Brooklyn?». Gothamist. Αρχειοθετήθηκε από το πρωτότυπο στις 2021-04-30.. Ανακτήθηκε στις 14 February 2021.
21. ↑  Simha, R. V. (2012). «Willis H carrier». *Resonance* (Springer Science and Business Media LLC) **17** (2): 117–138. doi:10.1007/s12045-012-0014-y. ISSN 0971-8044.
22. ↑  Cornell, Joe (6 Απριλίου 2020). «Raytheon Technologies, Otis And Carrier Begin Regular Way Trading». *Forbes*. Ανακτήθηκε στις 8 Απριλίου 2021.
23. ↑  Cornelius, Billy (1946), *The Lehigh Story*, Bethlehem: Self Published, σελ. 95,  .

Εξωτερικοί σύνδεσμοι
--------------------

* Πολυμέσα σχετικά με το θέμα  Willis Carrier στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 11491474
* LCCN: n91113749
* ISNI: 0000 0001 1595 5721
* SUDOC: 128941421
* NLA: 35088371
* NDL: 00620461
* NKC: xx0040848

 |

 |